На основу члана 57. став 1. тачка 1. Закона о основама система образовања и васпитања („Службени гласник РС” 72/09, 52/11, 55/13, 35/15 – аутентично тумачење , 68/15 и 62/16 – УС) , и на основу члана 122. и 255. Статута ОШ „Краљ Петар II Карађорђевић“, Школски одбор, на седници одржаноj дана 15.09. 2017. године, донео jе:

ПРАВИЛНИК

О УТВРЂИВАЊУ КРИТЕРИЈУМА ЗА ИЗБОР СПОРТИСТЕ ГЕНЕРАЦИЈЕ

Члан 1.

У ОШ "Краљ Петар II Карађорђевић“ ( у даљем тексту: Школа) се на крају сваке наставне године додељује посебна похвала "Спортиста генерације".

Члан 2.

Кандидату за спортисту генерације припадају бодови по основу успеха на такмичењима која су искључиво у организацији Министарства просвете РС, односно Савеза за школски спорт и олимпијско васпитање Србије. Нивои такмичења који се бодују: Општинско, Окружно,Међуокружно, Републичко (Олимпијске игре ученика РС) и СОШОВ.

Члан 3.

Кандидату за спортисту генерације припадају бодови по основу успеха на такмичењима постигнутим од 1. септембра календарске године у којој је ученик уписао пети разред.

ЗА ПОЈЕДИНАЧНО ТАКМИЧЕЊЕ И ЗА ЕКИПНИ ПЛАСМАН НА ТАКМИЧЕЊИМА И

ПЛАСМАН У ЕКИПНИМ СПОРТОВИМА

1. За успех на општинском такмичењу ученику припада:

- за освојено прво место - 6 бодова,

- за освојено друго место - 5 бодова,

- за освојено треће место - 4 бода.

2. За успех на окружном такмичењу ученику припада:

- за освојено прво место - 12 бодова,

- за освојено друго место – 10 бодова,

- за освојено треће место - 8 бодова.

3. За успех на међуокружном такмичењу и СОШОВ ученику припада:

- за освојено прво место – 18 бодова, - за освојено друго место – 16 бодова, - за освојено треће место – 14 бодова.

4. За успех на републичком такмичењу и школској олимпијади ученику припада: - за освојено прво место -24 бода, - за освојено друго место -22 бода, - за освојено треће место – 20 бодова.

5. За успех на европском првенству ученику припада: - за освојено прво место - 32 бода, - за освојено друго место – 30 бодова, - за освојено треће место – 28 бодова,

6. За успех на светском првенству ученику припада: - за освојено прво место – 50 бодова, - за освојено друго место – 45 бодова, - за освојено треће место – 40 бодова.

Члан 4.

Кандидату за спортисту генерације се не бодују спортски резултати постигути на клупским такмичењима и такмичењима у организацији гранских савеза, отвореним првенствима (опен), турнирима, и куповима, изложбама, смотрама и сличним манифестацијама под покровитељством других институција и организација.

Члан 5.

Ученик који је кандидат за спортисту генерације мора имати минимум врло добар успех и примерно владање на крају сваке школске године и не може имати изречену ниједну васпитну и васпитно-дисциплинску меру за учињену тежу повреду обавезе ученика током школовања.

Члан 6.

Ученик који је кандидат за спортисту генерације мора имати одличан успех на крају сваке школске године из наставног предмета физичко васпитање.

Члан 7.

Поступак избора Спортисте генерације (предлагање кандидата, формирање комисије, прикупљање документације) мора отпочети најкасније 30 дана пре краја наставне године за ученике осмог разреда.

Члан 8.

Предлог за избор за Спортисту генерације утврђује одељенски старешина и подноси га директору школе. Предлог се подноси у писменом облику и треба да буде образложен, уз навођење података о успеху и владању ученика.

Члан 9.

По истеку рока за достављање предлога, директор именује трочлану комисију. У састав комисије не може ући наставник који предаје или је предавао неком од предложених кандидата, нити наставник код којег постоје разлози који доводе у сумњу његову непристрастност приликом бодовања. Задатак комисије је да провери податке о успеху и владању ученика, да на основу тако проверених података сваком кандидату утврди бодове по основу успеха на такмичењима и другим мерилима и да на основу тако утврђених бодова сачини ранг листу и кандидата са највећим бројем бодова предложи Наставничком већу за доделу похвале ''Спортиста генерације''.

Члан 10.

У случају да највећи број бодова имају два или више кандидата, комисија ће звање спортисте генерације доделити ученику који се у последњој школској години у осмом разреду квалификовао на виши ранг такмичења и постигао бољи пласман.

Члан 11.

Ученик, незадовољан одлуком о проглашењу Спортисте Генерације, има право Приговора. Образложен Приговор се подноси Школском одбору у року од осам дана од дана проглашења Спортисте Генерације. Одлука Школског одбора је коначна. Резултати морају бити образложени и документовани.

**Члан 12.**

Оваj Правилник ступа на снагу по протеку 8 дана од дана обjављивања на огласноj табли Школе.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Вера Живановић

Правилник је истакнут на огласној табли дана

18.09.2017.

Секретар школе

На основу члана 57. став 1. тачка 1. Закона о основама система образовања и васпитања („Службени гласник РС” 72/09, 52/11, 55/13, 35/15 – аутентично тумачење , 68/15 и 62/16 – УС) , и на основу члана 122. и 255. Статута ОШ „Краљ Петар II Карађорђевић“, Школски одбор, на седници одржаноj дана 15.09. 2017. године, донео jе:

О Д Л У К А

Доноси се Правилник о утврђивању критеријума за избор спортисте генерације.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Вера Живановић